OpenLLM-France/wikimedia huggingface dataset:
# Glacera Belvedere

La Glacera Belvedere (italià: Ghiacciaio del Belvedere) és una Glacera de peudemont localitzada per sobre de Macugnaga en la Vall Anzasca, a la regió de Piemont. La glacera s'estén a la base de la cara est del Mont Rosa. Té aproximadament 2.200 metres sobre el nivell del mar en el seu punt més alt i acaba prop de l'Alp Burki sobre 1.800 metres. La glacera és majoritàriament coberta de roques.
La glacera és alimentada per les neus i glaceres al costat de l'est del Mont Rosa, incloent la glacera del Mont Rosa, no confondre amb el Mont Rosagletscher en el costat oest suís, de 4.500 metres, i també la glacera Nord delle Loccie en el costat nord de Punta delle Loccie (alemany: Punta Gruber, 3.497 m).
La glacera dona naixement a l'Anza, un afluent del riu Toce.

## Referències

* ↑ Smiraglia C. & Diolaiuti G.. Ev-K2-CNR. Il Nuovo Catasto dei Ghiacciai Italiani, 2015.
* ↑ Italiano, Touring Club. «Risultati della ricerca - Destinazioni - tutto - Ghiacciaio-del-Belvedere». [Consulta: 27 juliol 2020].
# Glabrió

Glabrió és el nom dels següents personatges:
# Gestació cronològicament perllongada

La gestació cronológicament perllongada es defineix com aquella que sobrepassa les 42.0 setmanes (42 setmanes i 0 dies) de durada. Aquesta situació es produeix al voltant del 10% de les gestacions.

## Referències

* ↑ Luis., Alcázar Zambrano, Juan. Obstetricia y Ginecología en la formación de Grado. Madrid: Panamericana, 2017. ISBN 9788491101420.
# Grammy al millor àlbum de música regional tradicional

El premi Grammy al millor àlbum de música regional tradicional és un guardó presentat en els Premis Grammy, una cerimònia que va ser establida en el 1958 i en el seus orígens s'anomenava Premis Gramòfon, per als artistes de gravació que han realitzat àlbums en el gènere musical regional tradicional estatunidenc, incluit la música hawaiana, nativa americana, polca, zydeco i cajun.
El premi es va iniciar en el 2012, any en què els anteriors premis: Grammy al millor àlbum de música hawaiana, zydeco o cajun i Grammy al millor àlbum de música nativa amiericana es van ajuntar en un únic guardó. La nova categoria també reconeix a la polca, ja que la seva propia categoria: Grammy al millor àlbum de música polca va ser discontinua a partir del 2009.

## Guardonats
### Dècada del 2020

| Edició | Imatge | Guanyador(s)/ Guanyadora(es) | Obra | Nominat(s)/ Nominada(es) | Ref |
| 62a | | Ranky Tanky | Good Time | Amy Hānaiali’i - Kalawai’anui Northern Cree - When It's Cold - Cree Round Dance Songs Rebirth Brass Band - Recorded Live at the 2019 New Orleans Jazz & Heritage Festival Imua Garza i Kimié Miner - Hawaiian Lullaby | |

## Referències

* ↑ «GRAMMY Awards Winners & Nominees for Best Regional Roots Album» (en anglès). [Consulta: 20 juliol 2020].
* ↑ «Charleston's Ranky Tanky wins Grammy for Best Regional Album in American Roots Music», 26-01-2020. [Consulta: 20 juliol 2020].
# Gran Pic d'Eriste

El Gran Pic d'Eriste és una muntanya de 3.053 m d'altitud, amb una prominència de 225 m, que es troba al massís de Pocets, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1. Arxivat 2019-05-01 a Wayback Machine.
# Gran Pallars

Skipallars (Gran Pallars) és un domini esquiable que aglutina les estacions d'Espot Esquí i Port Ainé, a la comarca catalana del Pallars Sobirà, des de la temporada 2007-2008. A més tenen un acord comercial amb Tavascan i comparteixen forfet.
Espot Esquí va obrir l'any 1967, té 22 pistes i una àrea esquiable de 23,5 km. Port Ainé, obrí l'any 1986, té una àrea esquiable de 44 km.
Gran Pallars va néixer amb l'objectiu de consolidar el sector de la neu de la comarca del Pallars Sobirà. La societat està formada per 41 empresaris de la comarca, els ajuntaments d'Espot, Rialp i la Diputació de Lleida i gestionen les dues estacions que són propietat de l'Institut Català de Finances. Tavascan segueix sent de propietat municipal i podria acabar integrant-se totalment dins del domini de Gran Pallars.

## Referències

* ↑ Nevasport, Gran Pallars presenta el forfait conjunt. (castellà)
# Gran Passeig de Ronda

El Gran Passeig de Ronda és la principal artèria que creua la ciutat de Lleida, amb fins a 6 carrils en alguns trams (3 en cada sentit), que uneix l'autopista AP-2 i l'autovia A-2 amb la carretera N-230. S'estén des de la plaça Europa, al capdamunt, on s'hi troba l'edifici més alt de Lleida, fins al carrer Joana Raspall a tocar del riu Segre, abans de creuar-lo el Pont Nou.
Està situat en una de les àrees urbanes construïdes després de la Guerra Civil espanyola. Des del punt de vista demogràfic, fa de separació dels barris de la zona alta de la ciutat amb els barris populars com la Mariola i amb el Turó de Gardeny.

## Referències

* ↑ «Un incendi a l'edifici més alt de Lleida fa evacuar quatre persones». Efe, 14-11-2015. [Consulta: 18 octubre 2020].
* ↑ «L'Ajuntament de Lleida comença a retirar el nom d'Alcalde Areny de la passarel·la dels Maristes». CCMA, 03-12-2019. [Consulta: 18 octubre 2020].
* ↑ «Vídeo: Els veïns de la Mariola tallen passeig de Ronda per demanar un pla social per al barri». Segre.com, 25-10-2018. [Consulta: 18 octubre 2020].
* ↑ Marín, David. «Lleida ja imagina la connexió de Gardeny amb la ciutat». El Punt Avui, 25-07-2015. [Consulta: 18 octubre 2020].
# Gran Pic del Pessó

El Gran Pic del Pessó, o Pic Gran del Pessó és una muntanya termenal entre la Torre de Cabdella, dins del seu terme primitiu, i la Vall de Boí (a l'antic terme de Barruera) i, per tant, entre les comarques del Pallars Jussà i de l'Alta Ribagorça. El pic està situat dins de la zona perifèrica del Parc Nacional d'Aigüestortes i Estany de Sant Maurici.
El pic, de 2.894 metres, s'alça a la carena que separa la Coma del Pessó i la Coma del Mig de la Vall del Riqüerna (E); amb la Colladeta de l'Osso al nord-oest, el Pic del Pessó al sud i el Pic de les Mussoles al nord-est.
El nom pessó significa «munt de palla o d'herba, especialment de l'herba dallada que es guarda en les bordes» o «munt, multitud de coses».
Aquest cim està inclòs al llistat dels 100 cims de la FEEC.

## Referències

* ↑ «Gran Pic del Pessó». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Pic del Pessó». Gran Enciclopèdia Catalana. Barcelona: Grup Enciclopèdia Catalana.
* ↑ Pons, Isaac Beà. El lèxic del Pallars Sobirà i la Vall Fosca a través de la seua fonètica. Lleida: Universitat de Lleida, 2015, p. 151. ISBN 9788484098072.
* ↑ Alcover, Antoni M.; Moll, Francesc de B. «Pessó». A: Diccionari català-valencià-balear. Palma: Moll, 1930-1962. ISBN 8427300255.
* ↑ «pessó / peçó». Lo Vistaire, dijous, 21 agost 2008. [Consulta: 2 octubre 2018].
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Bibliografia

* Coll, Pep; Aniz, Mercè; Luengo, Víctor. Els tresors d'Aigüestortes i Sant Maurici (en català, anglès i francès). Lleida: Pagès Editors, 2002, p. 324 (Col·lecció Visió). ISBN 9788479359836.
* Parc Nacional d'Aigües Tortes i Estany de Sant Maurici 1:25.000 (mapa). 5a edició. Barcelona: Institut Cartogràfic de Catalunya., 2018. ISBN 9788439395003.
* Vall de Boí 1:25.000 (mapa). Granollers: Editorial Alpina.
* Carros de Foc 1:25.000 (mapa). Granollers: Editorial Alpina.

## Enllaços externs

* «Gran Pic del Pessó». Institut Cartogràfic de Catalunya.
# Gestièrs

Gestièrs (francès Gestiès) és un municipi francès del departament de l'Arieja i la regió d'Occitània.

## Referències

* ↑ Toponímia occitana
# Kaminokuni

Kaminokuni (上ノ国町, Kaminokuni-chō) és una vila de la subprefectura de Hiyama, a Hokkaido, Japó. Kaminokuni també forma part del districte de Hiyama. El nom de la vila es podria traduir al català com a "país de damunt", fent referència a que el municipi es troba a una "província o país" del nord del Japó.

## Geografia

El municipi de Kaminokuni es troba al sud-est de la península d'Oshima i fa costa amb la mar del Japó. El riu Amano flueix i passa pel centre de la vila. El terme municipal de Kaminokuni limita amb els de Matsumae i Fukushima, ambdues de la subprefectura d'Oshima al sud, amb Shiriuchi i Kikonai, també pertanyents a Oshima, a l'est i amb Esashi i Assabu, pertanyents a la mateixa subprefectura de Hiyama, al nord. Kaminokuni és el municipi més meridional de la subprefectura de Hiyama.

## Història

El cabdill Takeda Nobuhiro, fundador de la casa de Matsumae, la qual governà Hokkaido durant el període Tokugawa, va establir un fort a la zona on actualment es troba Kaminokuni mentre altres japonesos com mercaders o pescadors s'establien a la zona.

### Cronologia

* 1879: Es funda el poble de Kaminokuni.
* 1902: El poble de Kaminokuni es fusiona amb altres pobles més xicotets, però el nom de Kaminokuni prevaleix.
* 1967: Kaminokuni assoleix la categoria de vila.

## Transport
### Ferrocarril

Des del tancament del tram de la línia Esashi que passava per la vila el 2014, ja no hi han estacions de tren al municipi. Les estacions més properes es troben als municipis veïns i pertanyen a la Companyia de Ferrocarrils de Hokkaido (JR Hokkaido) i a la Companyia de Ferrocarrils del Sud de Hokkaidō.

### Carretera

* Nacional 228
* Prefectural 5
* Prefectural 607
* Prefectural 812

## Agermanaments

* Goshogawara, prefectura d'Aomori, Japó.
* Ōmihachiman, prefectura de Shiga, Japó.

## Referències

* ↑ https://map.yahoo.co.jp/address?ac=01362
* ↑ «北海道檜山振興局のホームページ／檜山のまち ｜ 檜山振興局» (en japonès). HOKKAIDO GOVERNMENT HIYAMA SUBPREFECTURAL BUREAU. [Consulta: 25 juliol 2020].
* ↑ History of Kaminokuni
* ↑ Kaminokuni:Links
# Los cachorros

Los cachorros és una pel·lícula mexicana dirigida per Jorge Fons de 1973 protagonitzada per José Alonso, Helena Rojo, Carmen Montejo i Augusto Benedico.

## Argument

En banyar-se en les regadores de la seva escola, el nen Cuéllar és mossegat per un gos i resulta emasculat. Tal acte li deixa seqüeles en la vida. En conèixer a la model Tere aquesta s'enamora d'ell però el rebutja en assabentar-se de la seva condició i per aquesta raó ell decideix suïcidar-se.

## Repartiment

* José Alonso - Cuéllar
* Helena Rojo - Teresa
* Carmen Montejo - mare de Cuéllar
* Augusto Benedico - pare de Cuéllar
* Gabriel Retes - Gumuncio
* Arsenio Campos - Toto
* Dunia Zaldivar - La china
* Cecilia Pezet - Rosalinda
* Pedro Damián - Perico
* Silvia Mariscal - Chabela
* Eduardo Casab - Manolo
* Ivonne Govea - Rosalinda
* Luis Turner - Lalo
* Pancho Córdova - professor
* Ramón Menéndez - fotògraf
* Ricardo Fuentes - professor
* Sofia Joskowicz - infermera
* Alejandro Rojo de la Vega - Cuellar nen

## Producció

Los cachorros va ser rodada als Estudios Churubusco i en locaciones de la Casa Requena, Xochimilco, Plaça de Toros Mèxic i altres a partir del 4 d'octubre i fins al 13 de novembre de 1971. L'assistència de direcció va ser de Mario Llorca, la producció va ser a càrrec de Leopoldo Silva i Marco Silva i la companyia productora va ser Cinematogràfica Marco Polo. El guió va ser de Jorge Fons i Eduardo Luján sota un argument de la novel·la homònima de Mario Vargas Llosa. L'edició va ser de Carlos Savage, la fotografia d'Alex Phillips Jr., la direcció musical de Joaquín Gutiérrez Heras i Eduardo Luján, el so d'Eduardo Arjona i Ramón Moreno, el maquillatge d'Elda Pisa i l'ambientació d'Ernesto Carrasco.
Va ser estrenada el 10 de maig de 1973 al Cine Latino.

## Premis i reconeixements

* Premi de l'Institut de Cultura Hispànica atorgat al Festival Internacional de Cinema de Sant Sebastià 1975.
* Nominacions a Premi Ariel a millor actriu (Blanca Guerra) i Millor Música Original (Eduardo Luján, Joaquín Gutiérrez Heras), 1975.

## Referències

* ↑ Cineteca Nacional. Expediente A-00900. Los cachorros. México, Secretaría de Cultura, consultado en el Centro de Documentación e Investigación.
* ↑ García Riera, Emilio.. Historia documental del cine mexicano. Universidad de Guadalajara, 1992-©1997. ISBN 9688953431. OCLC 28692743 [Consulta: 28 setembre 2019].
* ↑ Institutio Mexicano de Cinematografia.. Cien : anos de cine mexicano, 1896-1996.. IMC, 1999. OCLC 1120830929 [Consulta: 28 setembre 2019].
* ↑ «XV 1973 — Ganadores y nominados» (en spanish). Asociación Mexicana de Artes y Ciencias Cinematográficas [Consulta: 24 maig 2016]. Arxivat 16 de juny 2016 a Wayback Machine. «Còpia arxivada». Arxivat de l'original el 2016-06-16. [Consulta: 9 agost 2020].
# Lophoceros

Lophoceros és un gènere d'ocells de la família de buceròtids (Bucerotidae), que habita diferents medis de la Zona Afrotròpica.

## Llista d'espècies

Aquest gènere surt de la reestructuració del gènere Tockus arran dels treballs de Gonzalez et al. 2013ab. Avui es considera format per 8 espècies:
* calau coronat (Lophoceros alboterminatus).
* calau de Bradfield (Lophoceros bradfieldi).
* calau nan rogenc (Lophoceros camurus).
* calau de bec sagnant (Lophoceros fasciatus).
* calau de Hemprich (Lophoceros hemprichii).
* calau becnegre (Lophoceros nasutus).
* calau bec d'ivori (Lophoceros pallidirostris).
* calau bectorrat (Lophoceros semifasciatus).

## Referències

* ↑ Juan-Carlos T.Gonzalez, C.Sheldona Nigel J.Collar Joseph A.Tobias. A comprehensive molecular phylogeny for the hornbills (Aves: Bucerotidae). Molecular Phylogenetics and Evolution, Volum 68, 3, 2013, Pag. 715
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Crist amb la Creu (Luis de Morales)

Crist amb la Creu és una obra de Luis de Morales realitzada entre 1560 i 1565 amb pintura a l'oli sobre fusta de castanyer, propietat de la Reial Acadèmia Catalana de Belles Arts de Sant Jordi i actualment en exposició al Museu Nacional d'Art de Catalunya. L'obra s'havia conservat durant dècades a les reserves del Museu Nacional, però amb motiu d'una exposició coproduïda pel Museu del Prado, el Museu de Belles Arts de Bilbao i el propi MNAC, va ser restaurada i estudiada per a l'ocasió. Actualment es pot veure a les sales de l'exposició permanent d'art del Renaixement i el barroc, junt a una altra obra de Luis de Morales de la col·lecció del museu, Ecce homo.

## Referències

* ↑ «El MNAC recupera una obra de Luis de Morales que estaba en su reserva». web. ABC. [Consulta: 4 novembre 2015].
* ↑ «El Museu Nacional d'Art de Catalunya recupera 'Crist amb la creu' del renaixentista Luis de Morale». web. Diari Ara. [Consulta: 4 novembre 2015].
# Kráľov Brod

Kráľov Brod és un poble i municipi d'Eslovàquia que es troba a la regió de Trnava, a l'oest del país. El 2023 tenia 1.066 habitants.

## Història

La vila fou fundada el 1785.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «História» (en eslovac). Ajuntament de Kráľov Brod. [Consulta: 23 juny 2024].
# Mireia Capdevila Choy

Mireia Capdevila Choy (Sabadell, 18 d'octubre de 1988) és una entrenadora de bàsquet catalana.
Començà a entrenar amb disset anys al Club Esportiu Sant Nicolau, on compaginà el rol de jugadora i entrenadora de les diferents categories de l'entitat vallesana. Posteriorment, dirigí les categories de formació del Club Bàsquet Femení Sant Adrià (2017-21) i del Club Joventut Badalona (2021-22). L'estiu de 2022 fitxà pel Milar Córdoba BF de la Lliga Femenina Challenge. A nivell de seleccions, ha dirigit la selecció catalana infantil femenina, proclamant-se campionat estatal (2010), i la cadet masculina. A més, ha format part del cos tècnic de la selecció espanyola sub-13 i sub-16, amb el qual aconseguí una medalla d'argent al Campionat d'Europa sub-16 (2022). El gener de 2023 fou nomenada com a sotsdirectora de seleccions de la Federació Catalana de Basquetbol i dirigí la selecció catalana femenina absoluta en un partit internacional contra Ucraïna el maig de 2023.

## Referències

* ↑ L.R.D. «Mireia Capdevila, nueva entrenadora del Córdoba Baloncesto Femenino» (en castellà). El Día de Córdoba, 05-08-2022. [Consulta: 3 juliol 2023].
* ↑ «Mireia Capdevila es la nueva entrenadora del Milar Córdoba» (en castellà). ABC de Córdoba, 05-08-2022. [Consulta: 3 juliol 2023].
* ↑ Raya, Antonio. «La España de Mireia Capdevila, plata con España en el Europeo sub 16 femenino» (en castellà). Diario de Córdoba, 28-08-2022. [Consulta: 3 juliol 2023].
* ↑ «Catalunya torna amb força i s'imposa a Ucraïna a Fontajau». FCBQ, 13-05-2023. [Consulta: 3 juliol 2023].
# Ovanåker

Ovanåker és una localitat situada al municipi d'Ovanåker, al centre de Suècia dins el comtat de Gävleborg a Hälsingland.
L'any 2010 tenia 212 habitants. És el vicariat original de la família Celsius, i entre ells Anders Celsius, que van agafar aquest cognom de la forma llatinitzada de la localitat que en suec significa "monticle" (Celsius en llatí).

## Referències

* 1 2 «Tätorternas landareal, folkmängd och invånare per km² 2005 och 2010» (en swedish). Statistics Sweden, 14-12-2011. Arxivat de l'original el 10 de gener de 2012. [Consulta: 10 gener 2012].
# Gestió de Producte

La Gestió de producte és una funció organitzativa dins d'una empresa que tracta la planificació, previsió, i producció, o màrqueting d'un producte o productes al llarg de totes les etapes del cicle vital del producte. De la mateixa manera, la gestió del cicle de vida del producte (Product Lifecycle Management en anglès) integra persones, dades, processos i sistemes de gestió empresarials. Aquest, proporciona informació del producte a empreses i a les seves cadenes de subministrament.
En la majoria d'empreses tecnològiques, gran part dels directors o gestors de producte posseeixen coneixement en les àrees següents: ciències de la computació, negoci, i experiència d'usuari.

## Vegeu també

* Empresa
* Administració de requisits
* Experiència d'usuari

## Referències

* ↑ KURKIN, O., JANUŠKA, M. Product Life Cycle in Digital factory.
# Cẩm Lý

Cẩm Lý és una comuna rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 30 desembre 2018].
# Cultura Xindian

Cultura Xindian (en idioma xinès: 辛店文化; en pinyin:Xīndiàn wénhuà), va ser una cultura de l'edat de bronze a les províncies de Gansu i Qinghai a la Xina. La cultura de Xindian té data ca. 1500-1000 aC., una prova de radiocarboni d'un artefacte va produir una data prop del 1000 aC, que correspon aproximadament al període Zhou occidental de l'àrea de la Plana Central -en el curs mitjà i inferior del Riu Groc-.

## Geografia

La cultura Xindian porta el nom d'un lloc descobert en 1923-1924 a Xindian, comtat de Lintao, Gansu. La província és un elevat altiplà, amb una altura mitjana de 3.000 metres sobre el nivell del mar, envoltada d'altes muntanyes. La cultura es trobava principalment assentada a Gansu, en el curs mitjà i inferior del riu Tao i el riu Daxia, i a Qinghai, a la conca del riu Huangshui.

## Context cultural

Aquesta cultura va ser predominantment agrícola, amb porcs reproductors i bestiar, als indrets del conreu es van trobar foneries de bronze i vestigis de producció de coure. Es van descobrir alguns petits bronzes a Huizui en el comtat de Lintao, que inclouen ganivets, punxons i botons.
Pertany a les cultures de terrisseria pintada que es troben a l'Àsia central, l'Índia i la Xina, entre d'altres. La cultura Xindian és posterior a la cultura Qijia; encara que l'evidencia de la ceràmica demostra una continuïtat cultural, amb una terra en general vermella i pintures geomètriques negres, no es troba genèticament relacionada amb ella.
La forma d'alguns recipients de ceràmica de la cultura Xindian, així com els patrons decoratius de la ceràmica revelen correlacions amb la cultura Tangwang.
A la mateixa àrea, molt a la vora, es troben els primers llocs distribuïts de la cultura contemporània Siba, encara que la cultura Xindian i la cultura Siba van seguir els seus propis camins de desenvolupament. La cultura Xindian més tardana va expandir a Westard i es va acostar a la cultura Kayue, possiblement va ser absorbida per aquesta darrera.

## Referències

* 1 2 Cihai ("Sea of Words"), Shanghai cishu chubanshe, Shanghai 2002, ISBN 7-5326-0839-5, p. 1885
* 1 2 3 "Синьдянь", Great Soviet Encyclopedia (en rus)
* 1 2 «The Bronze Age in eastern parts of Central Asia». A: History of Civilizations of Central Asia, volume 1: The Dawn of Civilization: Earliest Times to 700 B.C.. UNESCO, 1992, p. 308–325. ISBN 978-92-3-102719-2.
* 1 2 «The northern frontier in pre-imperial China». A: The Cambridge History of Ancient China. Cambridge University Press, 1999, p. 885–966. ISBN 978-0-521-47030-8. p. 901.

## Enllaços externs

* Xindian wenhua Arxivat 2017-03-13 a Wayback Machine. - (In Chinese)
* A rare large Neolithic painted pottery jar Xindian culture, c. 1500 - 1000 BC
* Xindian Culture Painted Pottery
# Da capo

En música, da capo és un terme italià que significa «a partir del principi» i s'acostuma a abreujar com D.C. Indica que s'ha de tocar de nou la música a partir del principi de la partitura. Pot aparèixer amb alguns termes complementaris, com:
* da capo al fine (D.C. al fine): cal repetir des del començament i fins a la paraula fine.
* da capo al coda (D.C. al coda): cal repetir des del començament fins a un punt determinat i llavors tocar la coda.

## Vegeu també

* Coda
* Dal segno
* Ària da capo
# Daan

Daan és un grup de música belga. És un projecte de solo del cantant belga-compositor i músic Daniël (Daan) Stuyven. Quan la banda actua en directe, es compon de Daan Stuyven (guitarra), Geoffry Burton (guitarra), Otti Van Der Werf (baix elèctric), Isolde Lasoen (bateria), Jeroen Swinnen (sintetitzador) i Jo Hermans (trompeta).

## Senzills

| Senzill (s) amb hits en el flamenc Ultratop 50 | Dada d'aparició | Dada d'entrada | Posició més alta | Nombre de setmanes | Observacions |
| Swedish designer drugs | 2002 | 21-09-2002 | tip6 | - | |
| Love | 2003 | 15-02-2003 | tip13 | - | |
| Victory | 2004 | 13-03-2004 | tip7 | - | |
| Housewife | 2004 | 05-06-2004 | tip4 | - | |
| Addicted | 2004 | 18-12-2004 | 40 | 4 | |
| Type ex ex type | 2005 | 09-07-2005 | tip2 | - | |
| J'ai fait un rêve / I had a dream | 2005 | 09-07-2005 | 32 | 13 | amb Axelle Red / Núm. 20 en el Radio 2 Top 30 |
| The player | 2006 | 25-11-2006 | 11 | 15 | |
| Promis Q | 2007 | 27-01-2007 | tip4 | - | |
| Exes | 23-03-2009 | 25-04-2009 | 17 | 15 | Nº17 en el Radio 2 Top 30 |
| Crawling from the wreck | 20-07-2009 | 15-08-2009 | tip6 | - | |
| Icon | 19-10-2009 | 14-11-2009 | 2 | 31 | Núm. 2 en el Radio 2 Top 30 / Gold |
| Wifebeater | 22-11-2010 | 04-12-2010 | tip4 | - | Núm. 12 en el Radio 2 Top 30 |
| I'm what you need | 23-05-2011 | 11-06-2011 | tip32 | - | |
| Victory (Live at Flagey 2011) | 2011 | 26-11-2011 | tip71 | - | |
| La chatte | 2013 | 23-03-2013 | tip11 | - | amb Buscemi |
| Everglades | 2013 | 13-04-2013 | 26 | 8 | Núm. 28 en el Radio 2 Top 30 |
| La crise | 2013 | 19-10-2013 | 31 | 5* | |
| Parfaits mensonges | 2013 | 06-12-2013 | tip67* | - | |

## Enllaços externs

* Daan - Lloc web oficial
# Daan Meijers

Daan Meijers (Tilburg, 11 d'abril de 1991) és un ciclista neerlandès, professional des del 2013 i actualment a l'equip Delta Cycling Rotterdam.

## Palmarès

* 2014
** 1r a la Ronde van Groningen
** 1r a l'Omloop van de Veenkolonien
* 2015
** 1r a la Ronde van Midden-Brabant
* 2016
** 1r al Kernen Omloop Echt-Susteren
* 2017
** Vencedor d'una etapa a l'An Post Rás

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com